# Kohti käsikirjoitusta – kyselypohja videon käsikirjoittamisen tueksi

Kestävän kehityksen -videoprojektin tavoitteena on:

1. Tutustuttaa sinut kestävän kehityksen ulottuvuuksiin ja siihen, miten voit toimia kestävästi omassa ammatissasi
2. Antaa sinulle valmiudet toteuttaa yksin tai yhdessä videoprojekti, jossa kiteytät, mitä on kestävä ammattitaito omalla alallasi.

Tämä kysely auttaa sinua videoprojektin toteuttamisessa.

Tutustu aluksi kestävän kehityksen ulottuvuuksiin, jos ne eivät ole sinulle tuttuja. Voit hyödyntää Johdanto kestävään kehitykseen -kurssia: [www.kadenjalki.fi](http://www.kadenjalki.fi)

**Mitkä kestävän kehityksen ulottuvuudet korostuvat ammatissasi?**

* Ekologinen kestävyys (Ympäristövaikutusten pienentäminen, ilmastonmuutoksen hillintä, jne.)
* Sosiaalinen kestävyys (Ihmisten hyvinvoinnin ja ihmisten välisen tasa-arvon edistäminen)
* Kulttuurinen kestävyys (Kulttuuriperinnön suojelu ja kulttuurisen monimuotoisuuden edistäminen)
* Taloudellinen kestävyys (Kestävän toimeentulon, kestävän talouden ja taloudellisen tasa-arvon edistäminen)
* Muu, mikä?

**Miten ammatissasi voi huomioida ympäristön eli ekologisen kestävyyden?**

* Ammatissani voi toimia resurssitehokkaasti säästäen energiaa, vettä ja materiaaleja
* Alani ammateissa voi auttaa asiakkaita tai muita tahoja toimimaan resurssitehokkaasti
* Ammatissani voi luoda ratkaisuja esimerkiksi kiertotalouteen tai ilmastonmuutoksen hillintään
* Alallani voi toimia luonnon monimuotoisuuden turvaamiseksi
* Alallani voi toimia ympäristökasvattajana tai viestiä ympäristövastuullisista toimintamalleista
* Muilla tavoin, miten?

**Minkälaisia ympäristövastuullisen toiminnan edelläkävijöitä ammatistasi tai alaltasi löytyy? Löytyykö alaltasi ammattikuntia tai yrityksiä, jotka luovat ratkaisuja ympäristöongelmiin?**

**Miten ammatissasi voi huomioida ihmisten hyvinvoinnin ja tasa-arvon edistämisen, eli sosiokulttuurisen kestävyyden?**

* Ammatissani voi edistää ihmisten terveyttä tai hyvinvointia
* Ammatissani voi lisätä ihmisten välistä tasa-arvoa
* Ammatissani voin toimia eri kulttuurien välisen ymmärryksen lisäämiseksi
* Ammatissani voi toimia kulttuuriperinnön turvaamiseksi
* Ammatissani tulee pohtia, miten voidaan turvata tasa-arvo ja ihmisoikeudet myös Suomen ulkopuolella (esimerkiksi hankintaketjut)
* Muilla tavoin, miten?

**Minkälaisia tapoja toimia sosiokulttuurisen kestävyyden eteen alasi työpaikoista löytyy? Löytyykö alaltasi ammattikuntia tai yrityksiä, jotka keskittyvät sosiokulttuurisen vastuullisuuden edistämiseen?**

**Miten ammatissasi voi huomioida taloudellisen kestävyyden?**

* Ammatissani voi toimia säästeliäästi ja tuhlaamatta raaka-aineita
* Ammatissani voi tehdä pitkän tähtäimen investointeja hyvinvointiin tai ekologisen kestävyyden edistämiseen
* Ammatissani voi edistää työllisyyttä
* Ammatissani korostuu sitoutuminen reiluun kilpailuun ja veronmaksuun sekä taloudelliseen läpinäkyvyyteen
* Muilla tavoin, miten?

**Minkälaisia tapoja toimia taloudellisesti kestävästi alasi yrityksistäsi ja työpaikoilta löytyy?**

**Mitkä alasi työtehtävät kiinnostavat sinua erityisesti tulevaisuudessa?**

**Miten voisit toimia kestävästi juuri siinä ammatissa, joka sinua kiinnostaa?**

**Mitkä oman alasi kestävään kehitykseen liittyvät ilmiöt tai näkökohdat kiinnostavat sinua erityisesti? (Listaa ainakin 3)**

**Mikä listaamistasi ilmiöistä kiinnostaa sinua eniten? Miksi?**

**Miten voisit lähestyä sinua kiinnostavaa ilmiötä videolla? Minkä näkökulman haluaisit ottaa? Kenelle ja mistä haluaisit kertoa ilmiöstä?**

**Minkälaista materiaalia voisit hyödyntää videossasi?**

* Kuvia tai videoita itsestäni tai muista työskentelemässä
* Voisin haastatella alan asiatuntijaa, opiskelijoita, asiakkaita tai muita aiheeseen liittyviä henkilöitä
* Taustatietoa (esimerkiksi teksti tai tilastot)
* Arkistokuvaa tai muuta arkistomateriaalia
* Piirustuksia
* Animaatiot